ORDE do 14 de xaneiro de 2004 pola que se clasifica como benéfico social a Fundación La Amistad.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/01/2004

Visto o expediente de clasificación da Fundación La Amistad, con domicilio en Mugardos (A Coruña).
Supostos de feito.
1. A fundación formulou a súa solicitude de clasificación para os efectos da súa inscrición no Rexistro de Fundacións de Interese Galego.
2. A Fundación La Amistad foi constituída en escritura pública outorgada na Coruña o día vintenove de abril de dous mil tres, ante o notario Enrique Santiago Rajoy Feijóo, co número de protocolo mil trescentos cincuenta e oito, por Pedro Díaz Caste
leiro, Rafael Taboada Vázquez, María Olga Costa Cristín, María Sandra Prado Mosquera e Manuel Folgueiras Conde, todos eles interveñen no seu propio nome e dereito. A dita escritura foi emendada por outra de tres de decembro de dous mil tres, con número de protocolo catro mil oitenta e tres, ante o mesmo notario.
3. A fundación ten por obxecto, segundo establece o artigo 2 dos estatutos:
a) Atende-las necesidades perentorias, en calquera forma que determine o órgano de goberno, das persoas maiores sen medios propios de fortuna.
b) Apoio a actos sociais e/ou culturais, en especial, os organizados pola R. e I. Colexiata de Santa María del Campo, na Coruña.
c) Colaborar no benestar e mantemento de aqueloutras institucións e/ou congregacións que, sen atoparse na indixencia, se dedican elas mesmas a face-lo ben sen ánimo de lucro.
4. O padroado da fundación estará integrado por Pedro Díaz Casteleiro, como presidente, Rafael Taboada Vázquez, como vicepresidente, Olga Costa Cristín, como secretaria, e Sandra Prado Mosquera e Manuel Folgueiras Conde, como vocais.
5. A comisión integrada polos secretarios xerais de tódalas consellerías eleva ó conselleiro da Presidencia, Relacións Institucionais e Administración Pública a proposta de clasificación como benéfico social da Fundación La Amistad, dado o seu obxecto e finalidade, polo que, véndose cumpridos os requisitos esixidos na Lei 7/1983, do 22 de xuño, e na Lei 11/1991, do 8 de novembro, de reforma da lei anterior, de réxime das fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o regulamento de organización e funcionamento do protectorado das fundacións de interese galego, procede a súa clasificación como benéfico social e á súa adscrición á Consellería de Asuntos Sociais, Emprego e Relacións Laborais.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, correspóndelle a esta consellería a clasificación da fundación e a adscrición á consellería correspondente, quen exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa
proposta realizada pola Comisión de Secretarios Xerais na súa reunión do día 13 de febreiro de 2004.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 7/1983, do 22 de xuño e na Lei 11/1991, do 8 de novembro, de reforma da anterior, de réxime das fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar como benéfico social a Fundación La Amistad adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
Santiago de Compostela, 14 de xaneiro de 2004.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE CULTURA, COMUNICACIÓN SOCIAL
E TURISMO